פורטר רובינסון

פורטר וסטון רובינסון (באנגלית: Porter Weston Robinson; נולד ב-15 ביולי 1992) הוא די ג'יי, מפיק מוזיקלי, מוזיקאי וזמר אמריקאי. אלבום הבכורה שלו, Worlds, יצא לאור ב-2014<ref></ref> והגיע בשיאו למקום הראשון במצעד אלבומי הדאנס/אלקטרוני של הבילבורד.<ref></ref> בשנת 2017 רובינסון החל להוציא מוזיקה תחת שם הבמה Virtual Self, ובאותה שנה הוציא לאור את המיני-אלבום הראשון שלו, בשם Virtual Self.<ref name="vsep2"></ref>

רובינסון היה מועמד לפרס גראמי להקלטת הדאנס הטובה ביותר לשנת 2019 עבור הסינגל "Ghost Voices".<ref name="grammy2"></ref> בטקס פרסי המוזיקה האלקטרונית הראשון בשנת 2017, הוא היה מועמד בקטגוריות סינגל השנה וההופעה החיה של השנה, יחד עם מדיאון, עבור הסינגל "Shelter" וסיבוב ההופעות Shelter Live Tour בהתאמה.<ref></ref> בשנת 2013 הוא דורג במקום החמישי בדירוג הדי-ג'ייז המובילים של אמריקה במגזין DJ Times,<ref></ref> במקום השביעי ברשימת של בילבורד,<ref></ref> בראש רשימת של אתר InTheMix,<ref></ref> וגם זכה בפרס אמן השנה של MTVU בשנת 2015.<ref></ref> בנוסף, רובינסון נכנס לרשימת 100 הדי-ג'ייז המובילים של מגזין DJ Mag במשך שבע שנים רצופות.<ref></ref>

== קריירה ==
=== 2004–2013: Spitfire ===
רובינסון, אוטודידקט לחלוטין, החל לייצר מוזיקה בגיל 12. תוך כדי שפרסם את עבודותיו הראשונות בפורומים מקוונים הוא פגש את שותפו העתידי מדיאון, שהשתמש בכינויים "Daemon" ו-"Wayne Mont". בין השנים 2005 ל-2010, הוא הוציא מוזיקה על ידי חברת התקליטים YAWA Recordings תחת הכינוי "Ekowraith".<ref></ref> לאחר מכן החל רובינסון לייצר מוזיקת אלקטרו האוס אותה כינה "קומפלקסטרו" (complextro), לה הוסיף לחנים בסגנון קלאסי ומעברים מורכבים.<ref></ref> בשנת 2010 רובינסון החל להוציא מוזיקה תחת שמו הרגיל, והוציא מגוון סינגלים מקוריים על ידי חברות התקליטים Glamara Records ו-Big Fish Recordings. אחד הסינגלים הבולטים ביותר שלו היה "Say My Name", שהגיע למקום הראשון בשירות הסטרימינג ביטפורט , והכניס את רובינסון למיינסטרים של מוזיקת הדאנס.<ref></ref> באותה עת, בגיל 18, החל רובינסון להשיג פרסום בינלאומי, וזכה לתשומת ליבו של מפיק הדאבסטפ, סקרילקס.<ref></ref>
זד וסקרילקס מופיעים בפסטיבל South by Southwest, 2012]]
בשנת 2011, הוא חתם על עסקה הכוללת מיני-אלבום אחד עם OWSLA , אז חברת תקליטים חדשה בבעלות סקרילקס, והוציא לאור את המיני-אלבום Spitfire. המיני-אלבום הגיע לראש מצעד הדאנס של אייטונס והמצעד הכללי של ביטפורט, ששרתיה קרסו עם שחרורו.<ref name="beatport"></ref><ref name="Magnetic Mag"></ref> ב-10 באפריל 2012<ref></ref> רובינסון הוציא את הסינגל, "Language" על ידי חברות התקליטים Big Beat Records (בצפון אמריקה) ו-Ministry of Sound (בשאר העולם). השיר היה שונה יחסית בהפקתו מצליל ה"קומפלקסטרו" שרובינסון נודע בו, והיה לו צליל מלודי יותר. השיר הגיע למיקום הראשון במצעד הכללי של ביטפורט וכן במצעד הדאנס של אייטונס. הסינגל הושמע בבכורה ב-27 בינואר 2011 בתוכנית הרדיו "Essential Mix" של BBC Radio 1. הקליפ, אותו ביים ג'ודב, פורסם בערוץ היוטיוב של Ministry of Sound ב-1 באוגוסט 2012. השיר שימש גם כמוזיקת התפריט של משחק הווידאו Forza Horizon משנת 2012.<ref></ref> בהמשך השנה יצא רובינסון לסיבוב ההופעות Language Tour, בהשתתפות האמנים Mat Zo ו-The M Machine.<ref></ref>

הוא היה שותף בכתיבת השיר "Clarity" של זד, וכן שר בו קולות רקע.<ref></ref> במקור השיר עתיד היה להתפרסם כשיתוף פעולה בין שני האמנים בשם "Poseidon" לצד סיבוב הופעות משותף, אך רובינסון נסוג מהיוזמה והסיר את שמו כיוון שלא רצה להוציא סינגל פופ בזמן שהוא "ניסה לעשות משהו שלא הגיע לרדיו" עם אלבום הבכורה שלו.<ref name=":12"></ref> ב-17 בדצמבר 2012 יצא לאור סינגל משותף של רובינסון עם Mat Zo בשם "Easy"<ref></ref> באופן בלעדי בביטפורט על ידי Ministry of Sound, ושהה שבועיים במקום הראשון במצעד 100 המובילים של ביטפורט.<ref></ref> השיר יצא לאור באופן רשמי באביב 2013, לצד קליפ מצויר.<ref></ref>

=== 2014–2019: Worlds ו-Virtual Self ===
רובינסון בסיבוב ההופעות Language Tour,{{כ}} 2013
ב-12 באוגוסט 2014 יצא לאור אלבום האולפן הבכורה של פורטר, Worlds, על ידי חברות התקליטים Astralwerks ו-Virgin EMI . במסגרת האלבום רובינסון שיתף פעולה עם זמרים והרכבים מוזיקליים רבים, ביניהם Urban Cone , Lemaitre, בריאן דורן ואיימי מילאן . הופעת הבכורה שלו לאלבום הייתה לשיר "Sad Machine".<ref></ref> באותו זמן החל רובינסון את סיבוב ההופעות Worlds Live tour, בהשתתפות האמנים Giraffage ו-Lemaitre.<ref></ref> בסיבוב ההופעות הם הופיעו בפסטיבלי מוזיקה פופולרית, ביניהם אולטרה מיוזיק פסטיבל , אלקטריק דייזי קרנבל ופסטיבל קואצ'לה .<ref></ref><ref></ref><ref></ref> אלבום רמיקס, Worlds Remixed, יצא לאור ב-2 באוקטובר 2015.<ref></ref>

ב-31 בינואר 2016 הודיע רובינסון בחשבון הטוויטר שלו כי הוא מייצר חומר חדש לאחר שהיה "תקוע" במשך שנה וחצי. ב-11 באוגוסט הוא הוציא את "Shelter", שיתוף פעולה עם המוזיקאי והחבר איגו לקלר, המוכר בשם הבמה שלו, מדיאון.<ref></ref> ב-18 באוקטובר פורסם קליפ מצויר לשיר, שהונפש על ידי A-1 Pictures והופק במשותף על ידי רובינסון, A-1 Pictures וקראנצ'ירול.<ref></ref> לאורך השנים 2016–2017 הוא יצא לסיבוב הופעות בארצות הברית ובאירופה יחד עם מדיאון, בשם Shelter Live Tour. מערך ההופעות הכיל שירים שנוצרו על ידי שני האמנים, שהתחלקו ביניהם. לאורך סיבוב ההופעות גם פורטר וגם מדיאון שרו את השירים שלהם. בסיבוב ההופעות השתתפו אמנים כדוגמת Danger , Robotaki , ו-San Holo . ההופעה האחרונה שלהם הייתה ב-23 באפריל 2017 בפסטיבל המוזיקה והאומנויות בעמק קואצ'לה.<ref></ref>
רובינסון מופיע ב[[ברוקלין, ניו יורק, 8 בדצמבר 2017]] - 25 באוקטובר 2017 הוציא רובינסון את הסינגל "Eon Break", עליו הודיע בחשבון הטוויטר שלו.<ref></ref> בערוץ היוטיוב של רובינסון פורסם גם וידאו קליפ לשיר.<ref></ref> ב-8 בנובמבר 2017 יצא לאור הסינגל "Ghost Voices".<ref></ref><ref></ref> ב-28 בפברואר 2018 פורסם הווידאו קליפ הנלווה בערוץ היוטיוב של רובינסון. בינואר 2019 הוכרז כי "Ghost Voices" היה מועמד לפרס גראמי להקלטת הדאנס הטובה ביותר, מה שהיה למועמדותו הראשונה של רובינסון.<ref name="grammy2" /> רובינסון חגג את ההישג והופיע בלוס אנג'לס שלוש פעמים לפני טקס הפרסים.<ref></ref><ref></ref><ref></ref> בריאיון ל-Billboard Dance, רובינסון אומר שהוא גילה על המועמדות דרך טוויטר, וכי הוא אפילו לא ידע ש-"Ghost Voices" הוגש למועמדות. "הייתי מאושר, למען האמת... בעצם גיליתי את זה מטוויטר... פשוט אף פעם לא חשבתי על זה באמת... זה קשור לעד כמה זה חורג מהציפיות שלי", אמר. הוא הוסיף כי "זה היה ממש משמח."<ref></ref>

ב-29 בנובמבר 2017 רובינסון הוציא לאור את המיני-אלבום הראשון שלו, בשם Virtual Self.<ref name="vsep2" /> ב-8 בדצמבר 2017 הוא הופיע איתו בבכורה בברוקלין, ניו יורק.<ref></ref> הוא המשיך להופיע גם בשנת 2018, בין היתר במספר פסטיבלים, ביניהם אולטרה מיוזיק פסטיבל, אלקטריק דייזי קרנבל ופסטיבל בונארו למוזיקה , וכן שלוש פעמים באירופה,<ref></ref> ובסיבוב הופעות בן חודשיים בצפון אמריקה.<ref></ref> ב-20 ביולי 2018 רובינסון הוציא את "Angel Voices", רמיקס של "Ghost Voices".<ref></ref> ב-4 במרץ 2019 הכריז רובינסון על "Multiverse Music Festival", פסטיבל מוזיקה בן יום אחד באוקלנד, קליפורניה, בעריכה עצמית, שעתיד להתקיים ב-15 ביוני בפארק החוף מידל הארבור.<ref></ref> ארבעה ימים לאחר מכן שמו של הפסטיבל שונה ל-"Second Sky Music Festival" עקב תלונות של יזמים מקומיים שארגנו פסטיבל באוקלנד בשם דומה בשנה שעברה.<ref></ref> במהלך המכירה המוקדמת נוסף יום שני לפסטיבל, לאחר שהכרטיסים נמכרו במהירות, ונותרו כרטיסים להופעה אחת בלבד.<ref></ref> רובינסון הצהיר בראיון למגזין פולסטאר כי "הסיבה העיקרית שרציתי לעשות פסטיבל בעריכת-אמן היא שיש לי את הפנטזיה הזו שיהיה מקום בו כל המוזיקה האהובה עליי יכולה להתקיים יחד".<ref></ref> זמן קצר לאחר שהכריז על מערך ההופעות של הפסטיבל, הודיע רובינסון על מופע נוסף של Virtual Self,<ref></ref> סדרה של שישה סטים של תקלוט,<ref></ref> ומאוחר יותר, על שתי הופעות נוספות של Virtual Self.<ref></ref><ref></ref>

=== 2020–הווה: Nurture ===
ב-28 בינואר 2020, רובינסון הודיע ברשתות החברתיות על אלבומו השני, Nurture, ועל שחרור הסינגל הראשון, "Get Your Wish" ב-29 בינואר 2020, יחד עם טיזר בן 52 שניות.<ref></ref> השיר הזה, יחד עם רבים אחרים באלבום המלא, כולל שירה שנערכה באופן מלאכותי כדי להישמע נשית.<ref></ref> לאחר צאת השיר הסביר רובינסון כי המילים עוסקות במאבקו ליצור ולהיות גאה במוזיקה שכתב, מאחר שסבל מדיכאון.<ref></ref> במכתב למעריציו הוא פירט כיצד התקשה בכתיבת מוזיקה, וכיצד התגבר על הקושי הזה. "הבנתי שאסור לי לכתוב מוזיקה מתוך ציפייה שהתפוקה או ההישג יתקנו את הבעיות שלי, אלא עם התקווה שההבעה הכנה שלי תרגש אנשים כמו שמוזיקה מרגשת אותי. אז כשאני באמת התקשיתי לכתוב וזה נראה בלתי אפשרי, במקום לחשוב, 'אתה מתקשה בגלל שאתה זיוף, אתה בבירור לא בנוי לזה', התחלתי לומר לעצמי, 'כן, זה זה מה שאתה מקריב'".<ref></ref> ב־10 במרץ 2020, הוציא רובינסון את הסינגל השני באלבומו, "Something Comforting". הווידאו קליפ לשיר פורסם ב-25 במרץ 2020. בריאיון, רובינסון אמר כי העבודה על השיר התחילה בשיא הבצורת היצירתית והדיכאון שלו ב-2015 וב-2016, וכי זה היה השיר הראשון שידע שהוא אוהב ומעוניין להשאיר באלבום.<ref></ref>

ב-14 ביוני 2020, יום לפני יום הולדתו ה-28, הודיע רובינסון כי העבודה על האלבום Nurture נמצאת בהמתנה, אך השקת האלבום תחודש למחרת.<ref></ref> למחרת יצא לאור הרמיקס של Anamanaguchi לשיר "Get Your Wish",<ref></ref> ושבוע לאחר צאתו של הרמיקס האמור, הוא הוציא לו רמיקס נוסף תחת השם DJ Not Porter Robinson.<ref></ref> מאוחר יותר, ב-12 באוגוסט 2020, יום השנה השישי להוצאת אלבומו Worlds, פרסם רובינסון עריכה חיה של שירו "Shepherdess", שהושמע במהלך הופעותיו החיות של האלבום Worlds. בנוסף, הוא הודיע כי במלאת עשור ליציאת האלבום עתיד לצאת לאור השיר "Hollowheart". השיר היה אמור להיכלל באלבום Worlds, אך הוגש מאוחר מדי.<ref></ref> ב-26 באוגוסט 2020 הוציא רובינסון את "Mirror", הסינגל השלישי מתוך Nurture.<ref></ref> וידאו קליפ לשיר פורסם ביוטיוב ב-9 בספטמבר 2020.<ref></ref> ב-18 בדצמבר 2020 הודיע רובינסון כי העבודה על Nurture הושלמה במלואה, וכי האלבום ייצא בעוד כמה חודשים. כעבור כחודש הוא הודיע כי הסינגל הרביעי שלו, "Look at the Sky", עתיד לצאת לאור ב-27 בינואר 2021. באותו יום הודיע רובינסון כי Nurture יצא לאור ב-23 באפריל 2021, וכי הוא יהיה זמין להזמנה מוקדמת בפורמט CD, ויניל ודיגיטלי, וכן יימכרו מוצרים מסחריים של האלבום.<ref></ref> לאחר שבועיים פורסם בערוץ היוטיוב של רובינסון קליפ של "Look at the Sky".

ב-26 בפברואר 2021 הודיע רובינסון בחשבון הטוויטר שלו כי הסינגל החמישי לאלבום בן 14 השירים, "Musician", יצא לאור ב-3 במרץ. לציוץ שלו צורפה דגימה קולית וחזותית מתוך השיר והווידאו קליפ שלו.<ref></ref> לאחר צאת השיר סיפר רובינסון את הרקע של תהליך הכתיבה וההפקה שלו, ואמר "יש גרסה של 'Musician' שלדעתי הייתה הגרסה הסופית בשלב מסוים, שם היא ירדה לגמרי מהפסים ולא הייתה שיר פופ בכלל, שעברה מיליון שינויי סולם והיה לה רק פזמון אחד". לאחר מכן הוא קבע כי גרסה זו של השיר תושמע בסופו של דבר בהופעה החיה הקרובה שלו.<ref></ref> בהודעה לעיתונות הסביר רובינסון מה משמעות השיר עבורו, ואמר "זה היה אחד השירים האחרונים שכתבתי לאלבום, וזה באמת חגיגה של האלבום עצמו".<ref></ref> מאוחר יותר התגלה כי כלי הנגינה העיקרי של האלבום נדגם משיתוף פעולה שלא פורסם בין רובינסון ללהקת האינדי-פופ הבריטית קרו קרו בוניטו.<ref></ref> וידאו קליפ בסגנון אנימה פורסם זמן קצר לאחר מכן.<ref></ref>

ב-17 במרץ 2021 פורסם כי גרסת דלוקס של Nurture תצא לאור באופן בלעדי ביפן, והיא תכלול שיר בונוס עם הלהקה היפנית Wednesday Campanella .<ref></ref> ב-22 באפריל 2021, יום לפני צאתו של Nurture, הוציא רובינסון את הסינגל השישי והאחרון מתוך האלבום, Unfold, עם המוזיקאי הבריטי Totally Enormous Extined Dinosaurs .<ref></ref> ב-23 באפריל 2021 יצא לאור האלבום Nurture. ב-24 באפריל 2021, יום למחרת, במהלך פסטיבל המוזיקה הווירטואלית שלו, Secret Sky, הציג לראשונה רובינסון את המופע החי של Nurture.<ref></ref> ב-10 במאי 2021 הודיע רובינסון על סיבוב ההופעות למופע החי של Nurture.<ref></ref>

== אומנות ותדמית ציבורית ==
ההשפעות הראשונות של רובינסון כוללות מוזיקת משחקי וידאו, ובפרט Dance Dance Revolution. הוא מעריץ גדול של אנימה ותרבות יפנית, ומשלב אלמנטים אלה במוזיקה שלו.<ref>[http://popspoken.com/entertainment/2012/12/porter-robinsons-claim-to-fame Porter Robinson's Claim to Fame] Popspoken. </ref><ref name="bclocalnews">[https://archive.today/20130117211837/http://www.bclocalnews.com/okanagan_similkameen/kelownacapitalnews/entertainment/115071914.html Kelowna Capital News – Young DJ just starting to make his mark]. </ref> הוא הצהיר כי במקור ניסה לחקות את המוזיקה ששמע במשחקים יפניים, שנבעה מהפקה, ולאחר מכן להופיע כדי ג'יי.<ref></ref>

במהלך סיבוב ההופעות Language Tour, רובינסון הצהיר כי מתחיל להימאס לו כל הזמן מסצנת מוזיקת הדאנס הנוכחית, שבמרכזה שירים נוסחאיים עם מבנים מתוזמנים וירידות במקצב, שנועדו לרגש אנשים בפסטיבלים ובמועדונים.<ref name=":0"></ref> רובינסון אמר, "ככל שהכרחתי את עצמי לעבוד בגבולות ידידותיים לדי ג'יי, כך התמרמרתי על הז'אנר".<ref></ref> לאחר מכן העביר את השנה הבאה בעבודה על אלבום ומופע חי חדש, עליו אמר, "...כאשר אני משנה את סגנון ההופעה שלי למופע החי שאעשה בהמשך השנה, אני רוצה שהשינוי במיקוד יהיה ברור".

ביוני 2019, קרן רובינסון מלאווי (The Robinson Malawi Fund)<ref></ref> תרמה 154,000 דולר לחולי לימפומת בירקיט במלאווי, באמצעות כסף שגויס בפסטיבל Second Sky Music Festival ותרומות מרובינסון.<ref></ref> רובינסון הקים את הקרן ביוני 2019, לאחר שאחיו מארק החלים מסרטן.<ref></ref> ב-9 במאי 2020, רובינסון חבר לאקדמיה הלאומית לאמנויות ומדעי ההקלטה , ותרם 115,000 דולר לקרן הסיוע MusiCares COVID-19 , שגויסו בפסטיבל המוזיקה המקוון Secret Sky.<ref></ref> במהלך האירוע הוא חשף שיר חדש מאלבומו הקרוב, "Look at the Sky". מאוחר יותר הוכרז כי השיר יהיה הסינגל הרביעי מתוך האלבום Nurture.<ref></ref>

== חיים אישיים ==
רובינסון נולד באטלנטה, ג'ורג'יה, ומתגורר כיום בצ'אפל היל, צפון קרוליינה. הוא התקבל לאוניברסיטת קרוליינה הצפונית בצ'אפל היל, שם למדו הוריו, אך לא החל את לימודיו בשל הקריירה המוזיקלית שהתחיל.<ref name=":12" /> הוא השני מבין ארבעה ילדים במשפחתו.<ref></ref> אחיו הבכור, ניק רובינסון,<ref></ref> היה מפיק וידאו באתר משחקי הווידאו פוליגון לפני שפוטר בשנת 2017, וכיום מפיק תוכן בערוץ היוטיוב שלו.<ref></ref> אחיו הצעירים נקראים רוברט ומארק. הוא הצהיר כי הוא ידיד קרוב מאוד של התקליטנים ומפיקי התקליטים מדיאון ודילון פרנסיס .<ref></ref>

רובינסון סיפר כי לא הוציא או הפיק שום מוזיקה חדשה בשנת 2015 מאחר שסבל מדיכאון.<ref></ref> הוא מנהל מערכת יחסים עם ריקה מיקוריה מאז 2017.<ref></ref>

== דיסקוגרפיה ==
* 2014: Worlds
* 2021: Nurture

== פרסים ומועמדויות ==
{| class="wikitable sortable"
!שנה
! פרס
! קטגוריה
! יצירה
!תוצאה
! הערות
|-
| 2019
| פרס גראמי
| הקלטת הדאנס הטובה ביותר
| Ghost Voices
|
| style="text-align:center;" |<ref name="grammy2" />
|-
|}

== קישורים חיצוניים ==

* 

== הערות שוליים ==

קטגוריה:רמיקסרים
קטגוריה:מוזיקאי דאבסטפ
קטגוריה:זמרים-יוצרים אמריקאים
קטגוריה:אמריקאים שנולדו ב-1992